Euphemismus
Euphemismus (v. Griich.: eu pheme - "gutt/schéi schwätzen") bezeechent Wierder oder Formuléierungen, déi eng Situatioun méi schéi wéi a Wierklechkeet, onkenntlech oder voiléiert duerstellen. De Géigendeel ass d'Pejoratioun oder ofwäertend Bezeechnung.

Déi linguistesch Theorie vun der Euphemismus-Trietmille seet viraus, datt all Euphemismus iergendwann déi negativ Bedeitung vu sengem Virgängerausdrock unhuele wäert, soulaang déi tatsächlech Verhältnesser sech net veränneren.

Beispiller

Alldag 
 Gëllene Schoss amplaz "eng déidlech Dosis Heroin"
 vollschlank amplaz "fett"
 ënnerprivilegéiert amplaz "aarm"
 aschléiferen amplaz "doutmaachen"
 eng Éiereronn dréinen amplaz "eng Schoulklass widderhuele mussen"
 matenee schlofen amplaz "matenee Sex hunn"
 Präisser upassen amplaz "Präisser erhéijen"
 zu Ettelbréck sinn amplaz "an neuro-psychiatrescher Behandlung sinn"
 zu Schraasseg sinn amplaz "am Prisong sinn"

Politik, Militär 
 Kollateralschued amplaz "ongewollt Zerstéierung vun zivillen Objeten" oder "ongewollt Ëmbrénge vun Zivilisten"
 Friendly fire amplaz "iertemleche Beschoss vun eegenen oder alliéierte Sträitkräften"
 nationalsozialistesch Euphemismen: Konzentratiounslager, Endléisung, Sonderbehandlung

Literatur 
 Rada, Roberta: Tabus und Euphemismen in der deutschen Gegenwartssprache: mit besonderer Berücksichtigung der Eigenschaften von Euphemismen. Akad. Kiadó, Budapest 2001, 212 S., ISBN 963-05-7817-4
 Holder, R. W.: How Not to Say What You Mean: A Dictionary of Euphemisms, Oxford Paperback Reference S., Oxford University Press, 2003. 
 Zöllner, Nicole: Der Euphemismus im alltäglichen und politischen Sprachgebrauch des Englischen. Lang, Frankfurt am Main 1997, 444 S., ISBN 3-631-31653-4 (Zugl.: Hamburg, Univ., Dissertation 1997)
 Luchtenberg, Sigrid: Euphemismen im heutigen Deutsch: mit e. Beitr. zu Deutsch als Fremdsprache. Lang, Frankfurt am Main 1985, ISBN 3-8204-5419-5 (Bonn, Univ., Diss., 1975 u.d.T.: Luchtenberg, Sigrid: Untersuchung zu Euphemismen in der deutschen Gegenwartssprache)

Kuckt och 
 Politesch korrekt

Um Spaweck 
 Grouss Sammlung vun Euphemismen

Rhetoresch Begrëffer